Saturn
Iga Saturn nɣ Awihaḍ nɣ Agru () umtiwg wiss ṣḍis i yaẓn i tfukt d umtiwg amqqran wiss sin ɣ unagraw anafuk.
Asamu[ssnfl | Snfl asagm]
- Awum aknunnay: 120 536 akilumitr.
- Abddur: 5,7 × 10²⁶ akilugram.
- Astum f tfukt: 9,56 afrdis n uẓyaṛ.
- Azmz n wannaḍ: 10 sr d 39 sd.
- Azmz n uḥbu anafuk: 29 n usgg°as.
- Aẓẓug n tsna: 10,4 M/S².
- Tirɣi n tsna: -139 °C.
Abddur[ssnfl | Snfl asagm]
Mqqar iga umtiwg n ugru amtiwg amqqran wiss sin ɣ unagraw nnɣ, macc ntta ammu kullu tdrus tuqqna gr imtiwgn n unagraw anafuk, d iga ɣir aftam (ttmn) n tuqqna n wakal, d iga amtiwg amyiwn i mmu tdrus tuqqna n waman.
Tindrt[ssnfl | Snfl asagm]
Iṭṭaf awihaḍ yan unagraw n tindrt ihyan ar t issutul ar iddnkay zzɣ tindrin n tisilawin n udfl d iẓṛan, illa gisn ma illan ɣar anck n ukḍṛuṛ d ar ttimɣurn t kra gitsn t ar kiɣ lkmn unck n isuliln mqqurnin d ar lkkmn ar anck n yidrarn akk°.
Tamdayt[ssnfl | Snfl asagm]
Nẓḍaṛ ad nẓṛ amtiwg n uwihaḍ ɣ ḍyyḍ zzɣ akal nnɣ ɣar s tiṭṭ, macc iɣ nswwuri s utiliskub nẓḍaṛ ad nẓṛ akk° tindrin nns iɣ nskr asmɣr s ×30.
Ayyurn[ssnfl | Snfl asagm]
Iṭṭaf uwuhaḍ ma ilkkmn ar 150 n wayyur macc tugtt nnsn mẓẓin bahra d ayyurn imqqurn gan 8 assaɣn nnsn: ayabitus - haybiryun - titan - raya - dyuni - tiṯs - ansiladus - mimas.
Tanɣa[ssnfl | Snfl asagm]
Awihaḍ ɣ ugns irwas adanbala, macc awihaḍ tuqqna nns a kullu idrusn ɣ unagraw anafuk ɣmklli s ya d nenna.
Tigniwt[ssnfl | Snfl asagm]
Acku idrus uẓẓug ɣ unagraw n ugru, ar nttafa anzwi nns tggut gis tagut uggar n udanbala, d ijawwan ɣ uwihaḍ urmiḍn s smmus n tikkal f ijawwan n udanbala.
ltz_Latn kab_Latn kab_Latn wol_Latn fao_Latn kab_Latn kab_Latn kab_Latn kab_Latn kab_Latn fao_Latn kab_Latn cat_Latn kab_Latn kab_Latn kab_Latn kab_Latn kab_Latn kab_Latn kab_Latn fur_Latn kab_Latn